2020

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr** | **Dato** | **Sted** | **Type** | **Pilot IPPI** | **\*** | **Beskrivelse** | **Mulige medvirkende faktorer** |
| 1 | 25. APR | Skrænt | PG | SPP4 | 0 | Under skræntflyvning fra Tisvilleleje mod Heatherhill, bliver jeg grundet et pludseligt større "gust", blæst ind over skrænten. Har fuld speedbar, dog uden effekt. Forsøger at lande på det offentlige græsareal, NV fra adressen, uden held, pga. for stor højde. Pga. kraftig rotor og vingekollaps lander jeg omkring skellet (markeret A) på adressen på et lille nysået græsareal mellem nye birketræer i haven. Der var hverken personskade eller materielle skader, da vingen går ned mellem træerne. Den ene beboer, en kvinde, spørger om jeg er ok, hvortil jeg svarer ja og at jeg desværre blev blæst bagover pga. pludselig kraftig vind og beklageligt landede i deres have. Derefter kommer en ejeren til, en mand, som er meget utilfreds med bla. at "vi altid lander i deres haver og udsætter os selv og dem for livsfare" Efter at jeg havde undskyldt og beklaget ca. 10 gange, samt fortalt 4-5 gange at der var tale om et uheld/nødlanding, ville de have et billede af mig, samt navn, telefonnummer og klub. De meddelte mig at "de var 100 personer i en forening i området som ville få det gjort ulovligt at flyve, samt at det var ulovligt at flyve inden for 50m af deres grund, samt at der var tale om ulovlig indtrængen" Derover at "de ville anmelde det"Efter flere beklagelser fra min side, samt forklaring om DHPU og ansvarsforsikring, samt igen at det var en nødlanding, fik jeg lov at gå. |  |
| 2 | 09.MAJ | Skrænt | PG | SPP1 | 2 | Fibula bone was broken during landing due to too little flare in landing and unfortunate touch down on right foot. | Supervision (skoling) |
| 3 | 05. JUN | Skrænt | PG | SPP5 | 0 | Flot dag hvor der lige var et par timer hvis vi var heldige. Sol og spredte skyer, meget pulserende i kompressionen og vinden til den stærke side. Svært at komme ud over skrænten, generelt god flyvning dog uroligt. Først oppe så nede, og hårde vindstød. Fløj for den sydlige enden af skrænten hvor den er lavest med skrænten på venstre side lidt medvind. Drejede og fik et stort løft indover skrænten da der samtidigt kom et vindstød, ballonede op og bagud på det tidspunkt ingen stress. i enden af denne manøvre drejede jeg stille roligt mod venstre igen på medvind for at komme ud over skrænten da min højre side forsvandt i et stort indklap ( tænker over om der kunne have været en rotor ?) venstre side (ca. 10 m højde) dykker frem foran mig mod højre på vej ind i auto rotation får reddet indklappet i højre side, med det resultat at jeg balloner ret højt op og mod venstre helt om i medvind får drejet ud mod skrænten mod højre men har ikke højde nok til sidst og rammer jorden halvvejs i drejet, lander hårdt på venstre side, skulder, og ruller baglæns over nakken. |  |
|  |  |  |  |  |  |  |  |
| 5 | 17. JUL | Skrænt | PG | SPP5 | 1 | Der flyves i meget let vind med periodiske små mængder løft. Jeg befinder mig meget tæt på skrænten under flyvning og toplander flere gange tæt ved startstedet, hvis jeg ikke kan få mere højde på. Det gør jeg i let modvind på et skråt og ujævnt underlag (op ad skrænten foran det ideelle startsted) og det har egentligt været nemt nok indtil jeg igen skal til at lande, da synker jeg mere end forventet. Min venstre fod lander i en uheldig position foran en lille pukkel i jorden, hvilket får min fod/mit knæ til at vride rundt, men jeg formår at løbe den sidste hastighed af skærmen uden at falde. Jeg halter derefter og har ondt i knæet flere dage efter. Det er nu tilbagevendende af og til med smerter i knæet. |  |
| 6 | 27. AUG | Skrænt |  |  | 0 | Jeg skriver til jer da jeg i dag oplevede et meget lavt flyvende fly ved Bøgsted Rende i Thy omkring kl 1800. Flyet kom fra nord og overfløj stranden, i og under klithøjde. Motoren var i gang og jeg hørte ingen mislyde. Der var mennesker både på stranden og i klitterne, samt flere paraglider piloter, der heldigvis alle netop var landet. Der er tale om et blåt og hvidt højvinget fly. Jeg havde ikke mulighed for at aflæse registreringsnummeret idet flyet passerede mig, da jeg stod lige bag klitten og flyet på det tidspunkt var under toppen af denne, men jeg mener at have genkendt det som værende OYXXXX. Jeg er slet ikke i tvivl om at det var præcis samme type/model. Jeg ved jeg ikke om det har været gået til landing på stranden. Der var er andet hvídt propelfly i luften samtidig, dette fløj i god højde og længere inde over land. Der kan have været tale om et ultralet. |  |
| 7 | 24. OKT | Skrænt | PG | SPP4 | 0 | Vinden tog til under flyvningen som forårsagede en negativ groundspeed, og jeg landede helt roligt i et godt solidt nåletræ, ca 12-15 meter oppe. |  |

\* Hændelseskategorier:

0. *Uskadt*

*1. Mindre personskader*

*2. Alvorlige personskader (mere end 48 timers hospitalsindlæggelse, knoglebrud (ikke finger, næse, tæer), blødning, nerveskader.*

*3. Fatal hændelse*